دونیا ایقتیصادی فورومونون تشکیل ائتدیگی داووس ایجلاسی، بو گون سوئیس‌ین داووس قصبه‌سینده باشلاییر.
داووس ایجلاسی، 100دن چوخ اؤلکه‌دن 3 مینه یاخین ایش آدامی، سیاستچی، عالیم و غیری-حکومت تشکیلاتی نماینده‌سینه ائو صاحب‌لیگی ائده‌جک.
قلوبال ایقتیصاد، امنیت و چئوره کیمی مسئله‌لرده اورتاق ماراق‌لار ایستیقامتینده اولوسلار آراسی امکداشلیغین موذاکیره اولوناجاغی 48-جی دونیا ایقتیصادی فورومو (WEF)، 70ه یاخین اؤلکه‌نین دولت و حکومت باشقان‌لاری‌نین قاتیلیمی ایله توپ‌لانا‌جاق.
بو گون باشلاییب 26 ژانویه‌یه قدر داوام ائده‌جک اولان ایجلاس اوچون آلینان آشیری امنیت تدبیرلری‌نین تخمینن 10 میلیون دولارا مال اولدوغو آچیقلانیب.
توپلانتی‌لارین آچیلیش چیخیشینی هیندیستان باش ناظیری نارندرا مودی، قاپانیش دانیشماسینی ایسه آمریکا باشقانی دونالد ترامپ ائده‌جک.
داووس ایجلاسسیندا تورکیه ‌ی تمثیل ائده‌جک اولان باشباخان معاوینی محمت شیمشک، بیر چوخ توپلانتیدا قونوشماچی کیمی قاتیلیم ائده‌رک، دونیانین اؤنده گلن یاتیریمچیلاری و فوند رهبرلری ایله ایکیطرف‌لی گؤروشمه‌لر کئچیره‌جک.
بو ایل ایقتیصادی گلیشمه‌لردن سوروملو قورول-ا دا عضو تعیین اولونان شیمشک، معین اؤلکه‌لرین یئر آلدیغی سؤزقونوسو قورولون کئچیرجگی توپلانتیدا تورکیه‌نی تمثیل ائده‌جک.
ایجلاسا شیمشک‌ین یانیندا ایقتیصاد ناظیری نیهات زیبکجی و مرکز بانکی باشقانی مورات چتین کایا دا قاتیلاجاق.
